Cache-Control – WordPress uitbreiding | WordPress.org Afrikaans
Deur Daniel Aleksandersen
Mos Craciun Augustus 31, 2018
masamis Februarie 14, 2018
martychc23 Oktober 17, 2017
grantdb Julie 17, 2017
WordPress Weergawe:	4.4.1 or higher ’n Unieke antwoord op ’n unieke uitdaging - Solidariteit WêreldSolidariteit Wêreld
Tuis › Nuuskantoor › ’n Unieke antwoord op ’n unieke uitdaging
’n Unieke antwoord op ’n unieke uitdaging
Vrydag | 07 Junie | 2019
Solidariteit se opdrag was nog altyd om lede te ondersteun om ʼn goeie werk te kan hê. Werk gee aan mense betekenis, geborgenheid en sekuriteit. ʼn Gebrek aan werk skep onsekerheid en onstabiliteit op vele vlakke.
Solidariteit glo ook dat jongmense nie net vir beroepe toegerus moet word nie, maar vir roepings, en dat nie net werk nie, maar roepings beskerm moet word.
Solidariteit se hart is sedert sy stigting “werk”. Sedert 1902 het die organisasie deur verskeie fases gegaan en elke keer suksesvol aangepas by veranderde omstandighede en eise. Alhoewel die organisasie aangepas het, het hy sy kernfokus behou, naamlik ʼn goeie werk vir sy lede.
Om ʼn goeie werk in die vierde industriële rewolusie te kan hê, is kennis egter noodsaaklik.
Volgens Gallup is die mens se grootste behoefte ʼn goeie werk. Hulle waarsku egter dat daar ’n tekort aan goeie werk is. Dit gaan lei tot dié oorlog vir goeie werk. Die wapentuig in hierdie oorlog is kennis-instellings en die ammunisie is kennis.
Indien Solidariteit ernstig is oor goeie werk, moet ons kennisfabrieke oprig. Ons moet die wapentuig van kennis-instellings bou en lede en hulle kinders met kennis-ammunisie toerus. Daarna moet ons hulle laat besef dit is hulle verantwoordelikheid om dit te gebruik. Die uitdagings weens die staat wat verswak bring ook ʼn stuk bevryding mee. ’n Gemeenskap wat self verantwoordelikheid neem, is ʼn gemeenskap met selfrespek. Selfstandige gemeenskappe is vry gemeenskappe. Daar is dus ongelooflike energie daarin om eie instellings te bou.
Solidariteit se antwoord lê in ʼn totale netwerk van werk – in kort, ʼn Solidariteit NetWerk.
Solidariteit bou al vir die afgelope 20 jaar aan so ʼn netwerk en die verskillende dele van die netwerk is nou sterk genoeg dat dit deur ʼn behoorlike stelsel aan mekaar gekoppel kan word. Solidariteit is reeds besig om so ʼn stelsel te bou wat teen die einde van 2019 funksioneel behoort te wees.
Die stelsel se doel is om die verskillende werksinstellings wat Solidariteit die afgelope 20 jaar gebou het, so aan mekaar te koppel dat Solidariteit die volle werkspad saam met sy lid kan stap. Die verhouding kan op skool begin en tot na aftrede duur. Deur die Solidariteit NetWerk wil ons dus ondersteuning in die hele werkpyplyn bied.
Die Solidariteit NetWerk skep nie werk nie, maar gaan sy lede toerus om te kan werk en/of self werk te skep. Die Solidariteit NetWerk se lede gaan nêrens heen nie. Hulle bly net hier. Ons kan nie in ‘n toestand van moedeloosheid verval en net kla oor die toestand van die land nie. Om te bly, moet ons bou.
Dit is ʼn netwerk wat net oor werk gaan. Dit is ʼn netwerk wat instellings aan mekaar bind, maar dit is ook ʼn netwerk wat mense in verbondenheid aan mekaar bevestig en as veiligheidsnet dien. Solidariteit-lede word nie bloot as werknemers gesien nie, ook nie as onderdane nie, maar as burgers aan wie oplossings gebied moet word vir die vele uitdagings waarmee hulle in ʼn onstabiele politieke en ekonomiese omgewing te kampe het.
Die krag van die NetWerk lê daarin dat die verskillende instellings en funksies van die NetWerk mekaar onderling gaan versterk. Die som van die NetWerk gaan dus groter as sy dele wees. Die Skoleondersteuningsentrum gaan wêreldklas skoliere met gesonde etiek en waardes lewer. Solidariteit Helpende Hand se Studiefondssentrum gaan help met studiehulp. Akademia- en Sol-Tech-studente gaan Solidariteit Jeug versterk. Kanton mobiliseer kapitaal en ontwikkel die kampusse en skole. Solidariteit Jeug gaan die studente vir die arbeidsmark voorberei. Die Solidariteit Beroepsgildes kan vir die student ʼn internskap en/of mentorskap reël en kan help met werkplasing. Solidariteit gaan die beskerming in die werkplek hanteer. Die Solidariteit Beroepsgildes gaan die belange van beroepe beskerm. S-leer gaan voortgesette opleiding aanbied en sodoende opwaartse mobiliteit in die werkplek fasiliteer. Solidariteit Finansiële Dienste sal help met produkte soos medies en pensioen. Die Solidariteit NetWerk gaan dus saam met die lid op sy of haar totale loopbaanpad stap.
Die Solidariteit NetWerk word ook so ontwikkel dat ʼn lojaliteitsprogram rondom die NetWerk van werk ontwikkel gaan word. Hoe beter jy werk en hoe meer jy jouself toerus om te werk, hoe meer sal jy beloon word. Die NetWerk wil dus goeie werksetiek, iets wat skaars is in Suid-Afrika, beloon.
Die ontwikkeling van so ʼn omvattende en ten volle geïntegreerde NetWerk van Werk kan nie gedoen word sonder ʼn omvattende stelsel waardeur die instellings en elemente met mekaar kan praat en mekaar versterk nie. Die stelsel gaan die werkpad saam met die lid stap. Waar werknemers voorheen lewenslank by ʼn maatskappy gewerk het, gaan hulle nou lewenslank die pad saam met die Solidariteit NetWerk stap.
ʼn Solidariteit-lid word dus deel van ʼn baie groter NetWerk van werk. Dit is baie groter as net ʼn tradisionele vakbond omdat die lid toegang tot soveel meer voordele en beskerming geniet.
Wat selfs belangriker is, is dat die lid help bou aan ʼn groter toekoms waarbinne die Afrikaner-kultuurgemeenskap, die Afrikaanse taalgemeenskap en die Solidariteit-ledegemeenskap vry, veilig en voorspoedig is.
Die feit dat ons skole, ʼn tegniese kollege en ʼn universiteit bou, is ʼn kragtige boodskap dat ons net hier gaan bly tot in die volgende geslag.
Ons werk vir ons ʼn toekoms oop.
Sien volgrootte foto van die loopbaanpad. Klik hier.